U-I-358/98
Natisni
Opravilna št.:
U-I-358/98
Datum odločitve:
5. 4. 2002
Objavljeno:
OdlUS XI, 53
ECLI:
ECLI:SI:USRS:2002:U.I.358.98
Akt:
Odlok o organiziranju, izvajanju in načinu podelitve koncesije za obvezno lokalno gospodarsko javno službo pregledovanja, nadzorovanja in čiščenje kurilnih naprav, dimnih vodov in zračnikov na območju Mestne občine Ptuj (Uradni vestnik, št. 3/97), 4. čl.
Izrek:
Postopek za preizkus pobude za začetek postopka za oceno ustavnosti in zakonitosti 4. člena Odloka o organiziranju, izvajanju in načinu podelitve koncesije za obvezno lokalno gospodarsko javno službo pregledovanje, nadzorovanje in čiščenje kurilnih naprav, dimnih vodov in zračnikov na območju Mestne občine Ptuj (Uradni vestnik, št. 3/97) se ustavi.
Evidenčni stavek:
Ker pobudnica vloge v danem roku ni dopolnila, je Ustavno sodišče postopek za preizkus pobude ustavilo.
Geslo:
Ustavitev postopka zaradi nedopolnitve vloge v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba Dimnikarstvo - Završnik, d.n.o., Ptuj
Datum vloge:
13. 10. 1998
Vrsta odločitve:
sklep
Vrsta rešitve:
ustavitev
Dokument:
US21301
Dokument v PDF obliki:
U-I-358-98.pdf
114 KB
Prenesite datoteko
U-I-358/98
5. 4. 2002
S K L E P
Ustavno sodišče je v postopku za preizkus pobude družbe Dimnikarstvo - Završnik, d.n.o., Ptuj, na seji dne 5. aprila 2002
sklenilo:
Postopek za preizkus pobude za začetek postopka za oceno ustavnosti in zakonitosti 4. člena Odloka o organiziranju, izvajanju in načinu podelitve koncesije za obvezno lokalno gospodarsko javno službo pregledovanje, nadzorovanje in čiščenje kurilnih naprav, dimnih vodov in zračnikov na območju Mestne občine Ptuj (Uradni vestnik, št. 3/97) se ustavi.
Obrazložitev
1. Pobudnica je izpodbijala 4. člen Odloka o organiziranju, izvajanju in načinu podelitve koncesije za obvezno lokalno gospodarsko javno službo pregledovanje, nadzorovanje in čiščenje kurilnih naprav, dimnih vodov in zračnikov na območju Mestne občine Ptuj (v nadaljevanju Odlok), ker naj bi bil v nasprotju s 30. členom Zakona o gospodarskih javnih službah (Uradni list RS, št. 32/93 in nasl. - ZGJS). Svoj pravni interes je utemeljevala s prijavo na javni razpis za oddajo koncesije obvezne lokalne gospodarske javne službe pregledovanje, nadzorovanje in čiščenje kurilnih naprav, dimnih vodov in zračnikov na območju Mestne občine Ptuj, ki ga je objavila Mestna občina Ptuj na podlagi izpodbijanega odloka.
2. Ustavno sodišče je pobudo poslalo nasprotnemu udeležencu.
Mestna občina Ptuj je v odgovoru na pobudo navedla, da je Župan Mestne občine Ptuj zaradi spremembe območja, na katerem naj bi se izvajala obravnavana dejavnost, po nadzorstveni pravici z odločbo z dne 7. 12. 1998 razveljavil odločbo o izbiri koncesionarja za opravljanje obvezne gospodarske javne službe pregledovanje, nadzorovanje in čiščenje kurilnih naprav, dimnih vodov in zračnikov na območju Mestne občine Ptuj ter da bo Mestna občina Ptuj v letu 1999 objavila nov javni razpis za opravljanje te gospodarske javne službe.
3. Po določbi prvega odstavka 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vsakdo da pisno pobudo za začetek postopka, če izkaže svoj pravni interes. Ta mora po praksi Ustavnega sodišča obstajati ves čas postopka.
Ker glede na zgoraj navedeno pobuda ni vsebovala zadostnih podatkov, ki so potrebni za njen preizkus, je Ustavno sodišče pobudnico pozvalo, naj pobudo dopolni in izkaže pravni interes. Pri tem je bila pobudnica opozorjena, da lahko Ustavno sodišče na podlagi tretjega odstavka 28. člena ZUstS postopek ustavi, če pobude v danem roku ne bo dopolnila.
4. Ker pobudnica vloge v danem roku ni dopolnila, je Ustavno sodišče postopek za preizkus pobude ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednica dr. Dragica Wedam- Lukić ter sodnici in sodniki dr. Janez Čebulj, Lojze Janko, Milojka Modrijan, dr. Ciril Ribičič, dr. Mirjam Škrk in Franc Testen. Sklep je sprejelo soglasno.
P r e d s e d n i c a
dr. Dragica Wedam-Lukić